Amel-Marduk

Amel-Marduk (akkadisk: Amēl-Marduk; Evil-Merodach; Awil-Marduk; Amil-Marduk, «Marduks mann») Sack (1992)Scheil, V. (1913): Me'moires de la mission archeologique de Susiane, Paris, bind XIV (død 560 f.Kr.) var sønn og etterfølger av Nebukadnesar II, konge av Babylon.

Hans navn, sammen med lengden på hans styre, er nedtegnet i «Uruks kongeliste» og i Ptolemaios' kanon, men det er imidlertid ingen bevarte kileskriftdokumenter som har nedtegnet noe som angår hans liv eller handlinger. Den senere babylonske historikeren Berossos (som skrev på gresk) har notert at han ble myrdet i komplott utført av Neriglissar, hans etterfølger og svoger.Josefus: Mot Apion 1.20 Berossos skrev også at «han styrte offentlige affærer på en ulovlig og uren måte», antagelig en hentydning til handlinger som gjorde presteklassen rasende,Hirsch (1901-1906) inkludert reformer til Nebukadnesars rådende politikk.Oded (2007)

En av disse reformene er nedtegnet i den hebraiske Bibelen,Nettbibelen: Andre Kongebok 25:27; Jeremias bok 52:31 hvor «Babel-kongen Evil-Merodak» (hebraisk: אֱוִיל מְרֹדַךְ, ˒ĕwı̂l merōdak) er husket for å løslate den jødiske kong Jojakin av Juda fra fengselet etter 37 år i fangenskap.

Senere jødiske og kristne tekster har utvidet Bibelens fortelling. Josefus og Avot av Rabbi Natan hevdet at kongen trodde Jojakin ble holdt fanget av sin far uten grunn, og således løslot ham ved Nebukadnesars død. Josefus tilskrev hele 18 år til hans styre.Josefus: Ioudaike archaiologia (Jødisk forhistorie), bok X, kapittel 11, s. 216 Leviticus Rabbah 18:2 hevder at Evil-Merodak ble gjort til konge mens Nebukadnesar fortsatt levde og ble straffet for denne ulydige handlingen av sin far, som satt ham i fengsel. I Esther Rabbah er Evil-Merodak arving til tomt skattkammer. Seder Olam Rabbah tilskrev 23 år til hans styre.Richards, T. (1852): Transactions of the Chronological Institute of London, s. 120-121

 Referanser 

 Litteratur 
 Hirsch, E.G. et al. (1901–1906): «Evil-Merodach» i: Singer, Isidore; Adler, Cyrus; (red.) et al. (1901–1906): The Jewish Encyclopedia. Funk and Wagnalls, New York. LCCN 16-014703
 Oded, B. (2007): «Evil-Merodach» i: Skolnik, F., & Berenbaum, M. (2007): Encyclopaedia Judaica, bind 6, Detroit: Macmillan Reference USA og i ass. med Keter Pub. House.
 Sack, R.H. (1992): «Evil-Merodach» i: Freedman, et al. (1992): Anchor Bible Dictionary, bind 2, New York: Doubleday.

 Eksterne lenker 
 Evil-Merodach, The Jewish Encyclopedia
 The Uruk King List , Livius.org

Kategori:Babylonske konger
Kategori:Bibelske personer
Kategori:Herskere på 500-tallet f.Kr.
Kategori:Dødsfall i 560 f.Kr.